**Indkaldelse til generalforsamling tirsdag den 7. September 2021.**

Kulturhuset i salen, tirsdag den 7. september 2021 kl. 19.00, med følgende dagsorden:

1. Valg af dirigent
2. Valg af referent
3. Bestyrelsens beretning.
4. Forelæggelse af regnskabet og evt. revisionsberetning, samt godkendelse af årsregnskabet
5. Forelæggelse af drifts- og likviditetsbudget til godkendelse.
6. Forslag
	* Udskiftning af tagrender
	* Behandling af evt. indkomne forslag
7. Valg
	* Valg af bestyrelsesformand
	* Valg af 2-5 menige bestyrelsesmedlemmer
	* Bestyrelsen 2020/2021
		+ Andreas Rangholm (formand) – (udtrådt)
		+ Karina Strube – stiller op til bestyrelsen
		+ Keld Marcussen - stiller op til bestyrelsen
		+ Pia B. Lindhardt (konstitueret formand) - stiller op til bestyrelsen
		+ Birgit Westergaard (indsuppl.) - stiller op til bestyrelsen
		+ Michael Bradtberg – ikke på valg (valgt i 2020)
	* Valg af 2 suppleanter
		+ Ib Bank Pedersen – stiller op
	* Valg af revisor
	* Valg af administrator
8. Eventuelt

Forslag fra medlemmerne skal sendes til bestyrelsen på mail: bestyrelse@abkeh.dk, senest 8 dage før generalforsamlingen for at kunne blive behandlet på generalforsamlingen.

Vi har igen i år fået plads i Kulturhuset, og vil i lighed med tidligere år slutte af med en let anretning. Derfor beder vi jer tilkendegive, hvor mange som deltager, således vi kan disponere derefter.

Det gøres opmærksom på, at kun myndige personer har adgang til generalforsamlingen ifølge vedtægternes § 23 stykke 4.

Med venlig hilsen

Bestyrelsen

**Bestyrelsens årsberetning for 2020/2021**

I 2020/2021 har bestyrelsens arbejde været præget af Corona, idet det har været svært at møde fysisk, der har derfor været afholdt møder via Teams online. Bestyrelsen har forebygget Covid-19 i foreningen ved at opstille sprit og køkkenrulle til at aftørre dørhåndtag, gelænder m.m.

Desværre mistede foreningen i 2020 et medlem til Corona og det har derfor ligget os meget på sinde, at forebygge at Covid-19 ikke spredes i vores forening.

I løbet af året har vi fået flere nye andelshavere og velkommen til jer.

I efteråret fik vi repareret de værste fuger i vores murværk der var krakeleret, de resterende forventer vi bliver udbedret i efteråret 2021. Desuden blev alle opgange malet.

Desværre ser vi flere og flere der frikøber sig fra grøn dag og græsslåning. Frikøb er en mulighed vi har, når det ikke fysisk er muligt at deltage, grundet sygdom eller andre fysiske begrænsninger. Vi ser gerne at alle hvorpå det er fysisk muligt at deltage, deltager i vores fællesarbejde. Vi gør det ikke kun for at holde udgifterne nede, men også så vi skaber fællesskab og sammenhold om vores forening.

I 2021 har vi fået spredt nyt stenmel ud over vores stier, desværre nåede stenmelet ikke at komme frem til brug ved grøn dag, men ved fælles hjælp og nogle hjælpsomme andelshavere lykkedes det at få spredt stenmelet på stierne. Tak for det.

Vi har de tidligere år haft myreproblemer, og særligt beboere i stuen har været plaget af disse. Sidste år havde vi en skadedyrsbekæmper ude og sprøjte for problemet og det hjalp. I år har han igen været ude og sprøjte for myrer.

Desuden har vi erfaret at nogle andelshavere oplever at få vand ind ved deres franske døre ved slagregn eller at det trækker ind. Er dette tilfældet hos dig, bedes du kontakte bestyrelsen for at vi kan få dette udbedret. Vores lister på vinduer og døre skal vedligeholdes hvert år og smøres med silikone, dette er højst sandsynligt ikke sket hos mange af os og dette skal vi hver især sørge for fremadrettet, særligt hvis vi får udskiftet til nye lister skal disse vedligeholdes.

I bestyrelsen modtager vi jævnligt en masse praktiske spørgsmål. Disse samler vi nu sammen og skriver ind på vores hjemmeside [www.abkeh.dk](http://www.abkeh.dk) under ”ofte stillede spørgsmål”, hvor vi også skriver svaret ind. På hjemmesiden fremgår også vores forsikringsbetingelser samt oplysninger om vores ventilations system, her fremgår det også hvilke typer emfang vi må udskifte til, dette har stor betydning for vores system, så det er vigtigt at dette overholdes.

Bestyrelsen har fået en fælles mail som bedes brugt ved henvendelser til bestyrelsen: bestyrelse@abkeh.dk, denne gennemgås jævnligt af Pia og Karina.

Bestyrelsen